angrep er det beste forsvar
Store norske leksikon,Ordforklaringer,Uttrykk og ordtak
Angrep er det beste forsvar er en offensiv militær strategi som innebærer at den beste måten å forsvare seg på, er ved såkalt forebyggende angrep. Som militærhandling er det nok adskillig eldre enn som slagord.
Formuleringen it is better to attack than to receive one er attribuert til juristen W.H. Drayton, som i 1775 skal ha omtalt det som en maksime. Tanken kommer også til uttrykk i et av Georges Washingtons brev fra 1799. På engelsk lyder det i dag oftest som attack is the best form of defence, eller the best defense is a good offense. I norsk er formuleringen alminnelig brukt fra 1870-årene.Tidlig på 1900-tallet gled uttrykket generelt over til også å gjelde for sport, spill og en rekke andre områder der offensive og defensive strategier spiller en rolle. Les mer i Store norske leksikon angrep forsvar uttrykk Litteratur Fitzpatrick, J.C. (red.) (1940). The Writings of George Washington from the Original Manuscript Sources. Vol. 37. US Goverment Printing Office. (s. 250) Speake, J. (red.) (2008). The Oxford Dictionary of Proverbs. 5. utgave. Oxford University Press.